Περιφερειακή Ενότητα Καστοριάς

04-05 Ιουλίου| 4η Έκθεση Ιστορικών Οχημάτων Καστοριάς
2026-07-04 15:00 - 2026-07-05 22:00 (Europe/Athens) | δημοτικό χώρο στάθμευσης (Λαϊκή Αγορά)
Η Ομάδα Κλασικών Οχημάτων Καστοριάς (Ο.ΚΛ.Ο.Κ.), διοργανώνει την 4η Έκθεση Ιστορικών Οχημάτων Καστοριάς, η οποία θα πραγματοποιηθεί το Σαββατοκύριακο 4-5 Ιουλίου 2026 στον δημοτικό χώρο στάθμευσης (Λαϊκή Αγορά) της πόλης.

Η έκθεση θα φιλοξενήσει ιστορικά οχήματα από διάφορες περιοχές της Ελλάδας, με συμμετοχές συλλόγων και ιδιωτών που αγαπούν και διατηρούν κλασικά και ιστορικά αυτοκίνητα. Η διοργάνωση αποτελεί μια ξεχωριστή γιορτή για τους φίλους του ιστορικού αυτοκινήτου, συμβάλλοντας παράλληλα στην προβολή και την τουριστική κίνηση της περιοχής.
Το Σάββατο 4 Ιουλίου 2026, η έκθεση θα πλαισιωθεί μουσικά, με ρεπερτόριο ροκ και ποπ μουσικής εποχής, δημιουργώντας μια όμορφη ατμόσφαιρα για τους επισκέπτες και τους συμμετέχοντες κατά τις βραδινές ώρες της εκδήλωσης.

27 Ιουνίου | Πολιτιστικές Εκδηλώσεις στους Λαχανοκήπους Καστοριάς!
2026-06-27 20:00 - 23:30 | Γηπέδο Λαχανοκήπων ΠΕ Καστοριάς
🏛️ Ο Αθλητικός, Εξωραϊστικός και Μορφωτικός Σύλλογος Λαχανοκήπων διοργανώνει πολιτιστική εκδήλωση το Σάββατο 27 Ιουνίου 2026, στον χώρο του γηπέδου Λαχανοκήπων.
🎶 Η εκδήλωση περιλαμβάνει ζωντανή παραδοσιακή μουσική, συμμετοχή τοπικών χορευτικών συγκροτημάτων και παραδοσιακό γλέντι με ακούσματα από τη λαϊκή παράδοση του τόπου μας.
🤝 Στόχος της δράσης είναι η διατήρηση των ηθών και εθίμων και η ενίσχυση των δεσμών της τοπικής κοινωνίας.
✅ Η Περιφερειακή Ενότητα Καστοριάς στηρίζει πρωτοβουλίες που προάγουν τον πολιτισμό και την τοπική παράδοση.

27 Ιουνίου|Πολιτιστικές Εκδηλώσεις στον Λόφο του Αγίου Διονυσίου στην Κορησό!
2026-06-27 08:00 - 17:00 | Λόφος Αγ. Διονυσίου Κορησός, Κορησός Καστοριάς, Καστοριά, Greece
Ο Επιμορφωτικός Σύλλογος Κορησού «Άγιος Διονύσιος» συνεχίζει διοργανώνει πολιτιστική εκδήλωση το Σάββατο 27 Ιουνίου στον λόφο του Αγίου Διονυσίου Κορησού, με αφορμή τον εορτασμό της ομώνυμης εκκλησίας.
Η εκδήλωση περιλαμβάνει ζωντανή παραδοσιακή μουσική και παρουσίαση τοπικών χορευτικών συγκροτημάτων, με ελεύθερη είσοδο για το κοινό.
Η Περιφερειακή Ενότητα Καστοριάς στηρίζει έμπρακτα τις πολιτιστικές δράσεις που προάγουν την τοπική παράδοση και ενισχύουν την κοινωνική συνοχή.

20 Ιουνίου| Grand Prix Στίβου στο Άργος Ορεστικό!
2026-06-20 08:00 - 17:00 | ΔΑΚ Άργους Ορεστικού, Άργος Ορεστικό, Άργος Ορεστικό, Καστοριά, 52200, Greece
Ο Φιλαθλητικός Σύλλογος Άργους Ορεστικού, διοργανώνει το Σάββατο 20 Ιουνίου 2026 το Διεθνές Grand Prix Στίβου στο Δημοτικό Αθλητικό Κέντρο Άργους Ορεστικού
Μια σημαντική διοργάνωση, ενταγμένη στο επίσημο καλεντάρι της World Athletics, που συγκεντρώνει κορυφαίους αθλητές από την Ελλάδα και το εξωτερικό, προσφέροντας υψηλού επιπέδου αγώνες και μοναδικές εμπειρίες για το κοινό.
Η στήριξη της ΠΕ Καστοριάς επιβεβαιώνει τη διαρκή της δέσμευση στην προώθηση του αθλητισμού και στην ενίσχυση δράσεων που αναδεικνύουν την περιοχή σε σημείο αναφοράς για μεγάλες διοργανώσεις.

19-21 Ιουνίου 2026| Πανελλήνιο Μουσικό Φεστιβάλ "Η Λιμνωδία" στο Μαυροχώρι Καστοριάς
2026-06-19 17:00 - 2026-06-21 17:00 | Μαυροχώρι Καστοριάς, Μαυροχώρι, Καστοριά, 52100, Greece
Ο Πολιτιστικός Σύλλογος Καστοριάς «Βασίλειος Δόικος», για τρίτηφορά, διοργανώνει το πανελλήνιο μουσικό χορωδιακό φεστιβάλ με τίτλο «Λιμνωδία», το οποίο θα πραγματοποιηθεί στις 19-20-21 Ιουνίου 2026, στην αυλή του Γυμνασίου Μαυροχωρίου Καστοριάς.
Το φεστιβάλ αναμένεται να φιλοξενήσει 20 μουσικά σύνολα, μεταξύ των οποίων και χορωδίες και ορχήστρες, από διάφορα μέρη της Ελλάδας, συμπεριλαμβανομένων πόλεων όπως η Πάτρα, Σοφάδες, Καμμένα Βούρλα, Κέρκυρα, Κοζάνη, Θεσσαλονίκη, Κασσάνδρα Χαλκιδικής, Βόλο, Καρδίτσα, Αλεξανδρούπολη, ενώ αναμένεται απάντηση από την ορχήστρα με γκάιντες από την Φιλιππούπολη Βουλγαρίας και της Ελληνικής Χορωδία.
Αυτή η τριήμερη εκδήλωση θα περιλαμβάνει μουσικές παρουσιάσεις, όπου οι χορωδίες θα ερμηνεύσουν τραγούδια από το ελληνικό και διεθνές ρεπερτόριο, δημιουργώντας μια γιορτινή και εορταστική ατμόσφαιρα στην περιοχή.
Η ΠΕ Καστοριάς στηρίζει για ακόμα μια χρονιά τη δράση και επιβεβαιώνει τη δέσμευσή της στην ενίσχυση δρώμενων που αναβαθμίζουν πολιτιστικά και κοινωνικά τον τόπο μας.

12-14 Ιουνίου| 23ο Διεθνές Χορωδιακό Φεστιβάλ στο Άργος Ορεστικό
2026-06-12 20:00 - 2026-06-14 22:00 | Άργος Ορεστικό, Πολιτιστικό Κέντρο, Άργος Ορεστικό, Καστοριά, Greece
Ο Επιμορφωτικός Σύλλογος «Η ΟΡΕΣΤΙΣ» Άργους Ορεστικού διοργανώνει και φέτος το 23ο Διεθνές Χορωδιακό Φεστιβάλ στο Άργος Ορεστικό!
📅 12–14 Ιουνίου
📍 Πολιτιστικό Κέντρο Άργους Ορεστικού
Περισσότερες από 15 χορωδίες από την Ελλάδα και το εξωτερικό ενώνουν τις φωνές τους σε ένα μοναδικό τριήμερο γεμάτο μουσική, αρμονία και πολιτισμό.
Η Περιφερειακή Ενότητα Καστοριάς στηρίζει για ακόμη μία χρονιά δυναμικά τον πολιτισμό, ενισχύοντας δράσεις που αναδεικνύουν την περιοχή και προάγουν τη δημιουργική έκφραση.
Σας περιμένουμε όλους σε μια ξεχωριστή μουσική γιορτή!

6 & 7 Ιουνίου|7ο Πανελλήνιο Τουρνουά Ακαδημιών Ποδοσφαίρου στο Αθλητικό Κέντρο Νικολάου.
2026-06-06 08:00 - 2026-06-07 17:00 | Αθλητικό Κέντρο Λεύκη Καστοριάς, Λεύκη, Greece
H Περιφερειακή Ενότητα Καστοριάς συμμετέχει και στηρίζει για ακόμα μια χρονιά το 7ο Πανελλήνιο Τουρνουά Ακαδημιών Ποδοσφαίρου, που διοργανώνει η Α.Ε. Γραμμοχωρίων στις 6 & 7 Ιουνίου στο Αθλητικό Κέντρο Νικολάου.
Μια σπουδαία διοργάνωση που προάγει τις αξίες του αθλητισμού, της ευγενούς άμιλλας, της συνεργασίας και της φιλίας, δίνοντας την ευκαιρία σε μικρούς αθλητές να ζήσουν τη χαρά της συμμετοχής και της ομαδικότητας.
Η παρουσία ομάδων από τη Δυτική Μακεδονία και άλλες περιοχές της χώρας αναδεικνύει τη σημασία του τουρνουά, συμβάλλοντας παράλληλα στην εξωστρέφεια και την προβολή της Καστοριάς.
H Περιφερειακή Ενότητα Καστοριάς στηρίζει τον αθλητισμό και τη νέα γενιά! ⚽️

5-6 Ιουνίου | Πολιτιστικές Εκδηλώσεις στο Νταηλάκη Καστοριάς!
2026-06-05 21:00 - 2026-06-06 23:30 | Νταηλάκη Καστοριάς
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ» δραστηριοποιείται ενεργά στη διατήρηση και ανάδειξη της πολιτιστικής κληρονομιάς της περιοχής, συμβάλλοντας διαχρονικά στην κοινωνική και πολιτιστική ζωή του τόπου.

Στο πλαίσιο αυτό, διοργανώνει και φέτος διήμερες πολιτιστικές εκδηλώσεις στις 5 & 6 Ιουνίου, στη θέση «Φούρκα», με αφορμή τον εορτασμό της εκκλησίας των Αγίων Πάντων. Το πρόγραμμα περιλαμβάνει παραδοσιακή μουσική και χορούς από χορευτικά τμήματα συλλόγων, προσφέροντας ένα αυθεντικό παραδοσιακό γλέντι για μικρούς και μεγάλους, με ελεύθερη είσοδο για το κοινό.
Η Περιφερειακή Ενότητα Καστοριάς στηρίζει τη δράση, ενισχύοντας πρωτοβουλίες που προάγουν την πολιτιστική ταυτότητα και διατηρούν ζωντανές τις τοπικές παραδόσεις.

5–7 Ιουνίου 2026| 12ο Τουρνουά Παλαιμάχων Ποδοσφαιριστών στο ΔΑΚ Καστοριάς
2026-06-05 09:30 - 2026-06-07 17:00 | ΔΑΚ Καστοριάς, Καστοριά, Καστοριά, 52100, Greece
Η ΕΠΣ Καστοριάς και οι Παλαίμαχοι Καστοριάς διοργανώνουν το 12ο Τουρνουά Παλαιμάχων Ποδοσφαιριστών, 5–7 Ιουνίου 2026 στο Δημοτικό Αθλητικό Κέντρο Καστοριάς.
Πρόκειται για μια διοργάνωση διεθνούς εμβέλειας, με τη συμμετοχή ομάδων από την Ελλάδα και το εξωτερικό, που συνδυάζει τον αθλητισμό με την εξωστρέφεια και την προβολή της περιοχής, φιλοξενώντας δεκάδες αθλητές και συνοδούς.
Στη φετινή διοργάνωση θα δώσουν το «παρών» σημαντικές προσωπικότητες του ελληνικού ποδοσφαίρου, όπως οι: Παράσχος, Μήνου, Νταμπίζας, Γρηγόρης Παπαβασιλείου, Ρότσα, Βοϊτσίδης, Αλεξιάδης, καθώς και άλλοι καταξιωμένοι παλαίμαχοι ποδοσφαιριστές.
Ξεχωριστή διάσταση στη διοργάνωση δίνει ο κοινωνικός της χαρακτήρας, μέσα από δράσεις αλληλεγγύης που ενισχύουν οικογένειες σε ανάγκη.
Η στήριξη της ΠΕ Καστοριάς επιβεβαιώνει τη διαρκή της δέσμευση στην ενίσχυση αθλητικών και κοινωνικών πρωτοβουλιών που προάγουν τον πολιτισμό, την αλληλεγγύη και την ανάπτυξη της τοπικής κοινωνίας.

29 Μαΐου – 1 Ιουνίου | Παραδοσιακό Πανηγύρι Λεύκης Καστοριάς
2026-05-29 19:00 - 2026-06-01 23:30 | Λεύκη Καστοριάς, Λεύκη, Καστοριά, Greece
Ο Πολιτιστικός και Αθλητικός Σύλλογος (ΠΑΣ) Λεύκης διοργανώνει τετραήμερο παραδοσιακό πανηγύρι, από 29 Μαΐου έως 1 Ιουνίου 2026, με αφορμή τον εορτασμό του Αγίου Πνεύματος.

Οι εκδηλώσεις θα πραγματοποιηθούν στον χώρο της εκκλησίας του χωριού, αναβιώνοντας το παραδοσιακό χοροστάσι, με ελεύθερη είσοδο για το κοινό, και θα πλαισιωθούν από τοπικά χορευτικά συγκροτήματα, ζωντανή παραδοσιακή μουσική και πολιτιστικές δράσεις.
Η διοργάνωση προσελκύει κάθε χρόνο πλήθος επισκεπτών από την ευρύτερη περιοχή, συμβάλλοντας ουσιαστικά στη διατήρηση και ανάδειξη των τοπικών εθίμων και της πολιτιστικής παράδοσης.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

23-24 Μαΐου | 24ο Τουρνουά Ακαδημιών Ποδοσφαίρου-Γήπεδο Μεσοποταμίας
2026-05-23 08:00 - 2026-05-24 20:00 | Δημοτικό Γήπεδο Μεσοποταμίας
Ο Αθλητικός Σύλλογος Ελπίδες Μεσοποταμίας διοργανώνει το 23ο Τουρνουά Ακαδημιών Ποδοσφαίρου, το οποίο θα διεξαχθεί στο Δημοτικό Γήπεδο Μεσοποταμίας στις 23– 24 Μαΐου.
Το τουρνουά συγκεντρώνει ομάδες από την Π.Ε. Καστοριάς αλλά και τη Δυτική Μακεδονία, όπως ο ΠΑΟΚ Γρεβενών, η Ακαδημία Σιάτιστας και ο Ατρόμητος Πτολεμαΐδας.
Η Π.Ε. Καστοριάς ενθαρρύνει τέτοιες πρωτοβουλίες που ενισχύουν τη νεανική συμμετοχή στον αθλητισμό και συμβάλλουν στην κοινωνική και σωματική καλλιέργεια των παιδιών και των νέων.
24ο Τουρνουά Ακαδημιών Ποδοσφαίρου στη Μεσοποταμία!
Οι Μικροί αθλητές από όλη τη Δυτική Μακεδονία ενώνουν τις δυνάμεις τους μέσα από το παιχνίδι, τη συνεργασία και τη χαρά του αθλητισμού!

23 Μαΐου| Αγώνες Αγωνιστικής Αναρρίχησης!
2026-05-23 08:00 - 18:00 | Κλειστό Γυμναστήριο Νεστορίου, Νεστόριο, Greece
Ο Σύλλογος Ορεινών Δραστηριοτήτων Καστοριάς (ΣΟΔΚ) διοργανώνει Πανελλήνιο–Διασυλλογικό αγώνα Boulder Αγωνιστικής Αναρρίχησης, το Σάββατο 23 Μαΐου 2026, στο Κλειστό Γυμναστήριο Νεστορίου.
Συμμετέχουν 120 νεαροί αθλητές (6–14 ετών) από όλη την Ελλάδα σε μια γιορτή του αθλήματος που προάγει το ήθος, την πειθαρχία και τη φυσική άσκηση.
Η Περιφερειακή Ενότητα Καστοριάς στηρίζει έμπρακτα τη διοργάνωση, ενισχύοντας τη δυναμική του αθλητικού τουρισμού και την ανάπτυξη νέων.

20-21 Μαϊου| Πολιτιστικές Εκδηλώσεις στην Καλλιθέα Καστοριάς!
2026-05-20 20:00 - 2026-05-21 23:30 | Πλατεία Καλλιθέας, Καστοριά, Greece
Ο Εξωραϊστικός & Μορφωτικός Σύλλογος Καλλιθέας Καστοριάς, με ιστορία από το 1978, συμβάλλει ενεργά στη διατήρηση της πολιτιστικής κληρονομιάς και την πνευματική και κοινωνική ανάπτυξη της τοπικής κοινότητας. Μέσα από δράσεις εθελοντισμού, καλλωπισμού και πολιτιστικών εκδηλώσεων, διατηρεί ζωντανά τα ήθη και τα έθιμα της περιοχής.
Στο πλαίσιο αυτό, διοργανώνει και φέτος παραδοσιακό γλέντι στις 20 & 21 Μαΐου, στην πλατεία Καλλιθέας, με αφορμή την εορτή των Αγίων Κωνσταντίνου και Ελένης. Το πρόγραμμα περιλαμβάνει παραδοσιακή μουσική και χορούς, ενώ η είσοδος για το κοινό είναι ελεύθερη.
Η Περιφερειακή Ενότητα Καστοριάς στηρίζει τη δράση, ενισχύοντας πρωτοβουλίες που προάγουν τον πολιτισμό και την τοπική παράδοση.

19-23 Μαΐου| Υπαίθριες Πολιτιστικές Εκδηλώσεις στην Πτελέα
2026-05-19 08:00 - 2026-05-23 23:30 | Πτελέα Καστοριάς.
👉Η Π.Ε. Καστοριάς συνδιοργανώνει για άλλη μια χρονιά με τον Εκπολιτιστικός – Επιμορφωτικός Σύλλογος «Άγιος Νικόλαος» υπαίθριες πολιτιστικές εκδηλώσεις από τις 19 έως και τις 23 Μαΐου 2026 στην Πτελέα Καστοριάς.
📅 Το πρόγραμμα των εκδηλώσεων περιλαμβάνει:
• 19/05: Δράσεις «Αγαπώ και φροντίζω το περιβάλλον», με καθαριότητα και καλλωπισμό δημόσιων χώρων.
• 20/05: Εκκλησιασμός στο παρεκκλήσι του Αγίου Νικολάου.
• 20–23/05: Έκθεση φωτογραφίας και τοπικών παραδοσιακών φορεσιών στην αίθουσα του Συλλόγου (πρώην δημοτικό σχολείο Πτελέας), ανοιχτή καθ’ όλη τη διάρκεια της ημέρας.
• 23/05: Παραδοσιακό γλέντι στον προαύλιο χώρο του σχολείου, με ζωντανή ορχήστρα και τη συμμετοχή χορευτικών συγκροτημάτων από την περιοχή και τη Δυτική Μακεδονία.
🎶 Οι εκδηλώσεις περιλαμβάνουν ακόμη μουσικές βραδιές με παραδοσιακή και λαϊκή μουσική, λατρευτικές δράσεις και πρωτοβουλίες περιβαλλοντικής ευαισθητοποίησης, με αποκορύφωμα το μεγάλο γλέντι για το κοινό.
🤝 Η Περιφερειακή Ενότητα Καστοριάς στηρίζει διαχρονικά τέτοιες δράσεις, που διατηρούν ζωντανή την παράδοση και ενισχύουν τη συνοχή των τοπικών κοινωνιών.

16-17 Μαϊου| 3ο Πανελλήνιο Τουρνουά Ακαδημιών Ποδοσφαίρου στην Καστοριά
2026-05-16 08:30 - 2026-05-17 17:00 | ΔΑΚ Καστοριάς, Καστοριά, Καστοριά, 52100, Greece
Ο Αθλητικός Σύλλογος Καστοριάς 1980 είναι ένα ενεργό σωματείο, το οποίο αριθμεί 160 αθλητές και αθλήτριες και απασχολεί 8 προπονητές στα τμήματα ποδοσφαίρου και στίβου. Διαθέτει αγωνιστικά τμήματα που συμμετέχουν τόσο σε τοπικό όσο και σε πανελλήνιο επίπεδο.
Στις 16 και 17 Μαϊου, στο ΔΑΚ Καστοριάς, ο σύλλογος θα διοργανώσει το 3ο Πανελλήνιο Τουρνουά Ακαδημιών Ποδοσφαίρου για παιδιά ηλικίας 5 έως 12 ετών, σε μια σημαντική προσπάθεια ανάδειξης του αθλητισμού στην περιοχή μας. Στο τουρνουά αναμένεται η συμμετοχή περίπου 800 μικρών αθλητών από 15 περίπου ομάδες απ’ όλη την Ελλάδα.
Η Περιφερειακή Ενότητα Καστοριάς στέκεται αρωγός σε αυτή τη σημαντική πρωτοβουλία, αναγνωρίζοντας τη σημασία του αθλητισμού για τη νεολαία και τη συμβολή τέτοιων δράσεων στην τουριστική, πολιτιστική και κοινωνική ανάδειξη της περιοχής.

15-17/05/26| Ανθοκομική Έκθεση στη Χλόη Καστοριάς!
2026-05-15 10:00 - 2026-05-17 17:00 | Περιοχή Χλόη, Χλόη Καστοριάς, Greece
Ο Πολιτιστικός Σύλλογος ” ΦΟΥΝΤΟΥΚΛΗ-ΧΛΟΗ” διοργανώνει την καθιερωμένη Ανθοκομική Έκθεση, η οποία θα πραγματοποιηθεί στις 15, 16 και 17 Μαΐου 2026, στην περιοχή «Βρύση» Φουντουκλή. Έναν θεσμό που προάγει την τοπική δημιουργία, ενισχύει τη συμμετοχή των νέων και συμβάλλει στην πολιτιστική ανάπτυξη του τόπου.
Η Περιφερειακή Ενότητα Καστοριάς στηρίζει πρωτοβουλίες που ενδυναμώνουν την τοπική κοινωνία και αναδεικνύουν την πολιτιστική μας ταυτότητα.

10 Μαΐου| Γιορτή Μητέρας, Πνευματικό Κέντρο Πενταβρύσου
2026-05-10 18:00 - 22:00 | Πνευματικό Κέντρο Πενταβρύσου
O Πολιτιστικός Σύλλογος ¨Παπαδοπούλειος Βιβλιοθήκη Πενταβρύσου¨ πραγματοποιεί εκδήλωση για τη «Γιορτή της Μητέρας» στο Πνευματικό Κέντρο Πενταβρύσου, την Κυριακή 10 Μαΐου 2026, αναγνωρίζοντας τον καθοριστικό ρόλο της μητέρας στην οικογένεια, την κοινωνία και τη μετάδοση αξιών.
Η μητέρα αποτελεί σύμβολο ανιδιοτελούς αγάπης, φροντίδας, θυσίας και δύναμης. Είναι αυτή που μεταλαμπαδεύει αξίες, διατηρεί τα ήθη και τα έθιμα, και διαμορφώνει τις επόμενες γενιές με στοργή και προσήλωση.
🤝 Η εκδήλωση αποτελεί φόρο τιμής σε όλες τις μητέρες και υπενθυμίζει τη διαχρονική συμβολή τους στη διατήρηση της κοινωνικής συνοχής και της πολιτιστικής μας ταυτότητας.

10 Μαΐου| Παπαρρόδεια 2025, Εκδηλώσεις Μνήμης για τη Μάχη του Δισπηλιού.
2026-05-10 08:00 - 13:00 | Δισπηλιό Καστοριάς, Δισπηλιό
🇬🇷 Ο Εκπολιτιστικός Σύλλογος Δισπηλιού, για άλλη μια χρονιά, διοργανώνει τις εκδηλώσεις τιμής και μνήμης «Παπαρρόδεια 2026», στο πλαίσιο της προσπάθειας ανάδειξης της Μάχης του Δισπηλιού, η οποία έλαβε χώρα στις 15 Απριλίου 1941.
⚔️ Η μάχη αυτή, καταγεγραμμένη στην επίτομη Ιστορία του Ελληνοϊταλικού και Ελληνογερμανικού Πολέμου από το ΓΕΣ/ΔΙΣ, αποτελεί τη μοναδική «εκ συναντήσεως» και «επί ανοικτού πεδίου» σύγκρουση του Ελληνογερμανικού πολέμου. Παρά την αριθμητική υπεροχή και την ισχύ των γερμανικών δυνάμεων, η ηρωική αντίσταση των ελληνικών τμημάτων κατάφερε να καθυστερήσει την προέλαση, προσφέροντας πολύτιμο χρόνο στον ελληνικό στρατό.
🕯️ Ιδιαίτερη τιμή αποδίδεται στον Ταγματάρχη Πυροβολικού Ιωάννη Παπαρρόδου, ο οποίος έπεσε μαχόμενος στο Δισπηλιό μαζί με δώδεκα πυροβολητές του, αρνούμενος να παραδοθεί. Η θυσία του αποτελεί διαχρονικό σύμβολο ηρωισμού και καθήκοντος προς την πατρίδα.

🗓️ Κυριακή 10 Μαΐου 2026 | Πρόγραμμα Εκδηλώσεων :
⛪ 07:30΄ Αρχιερατικό Συλλείτουργο, Δοξολογία και Μνημόσυνο🍞 10:40΄ Χορήγηση κολλύβων🚶 10:50΄ Πομπή στο Ηρώο🕊️ 11:00΄ Επιμνημόσυνη δέηση, προσκλητήριο πεσόντων ηρώων, κατάθεση στεφάνων, τήρηση ενός λεπτού σιγής και εθνικός ύμνος🎤 11:30΄ 1η Ομιλία (οι ομιλίες θα οριστικοποιηθούν μετά τη δήλωση των υποψήφιων ομιλητών)🥂 12:15΄ Δεξίωση παρευρισκομένων

📜 Η μνήμη των πεσόντων παραμένει ζωντανή μέσα από τις δράσεις του Συλλόγου, τόσο μέσω των ετήσιων εκδηλώσεων τιμής όσο και μέσω της συνεχούς ιστορικής τεκμηρίωσης και προβολής της μάχης.
🏛️ Η ανταπόκριση συγγενών του ήρωα Παπαρρόδου, καθώς και αρχών από τη γενέτειρά του, τη Λαμία, αναδεικνύει το ευρύτερο πανελλήνιο ενδιαφέρον για τη διατήρηση της ιστορικής μνήμης.
🤝 Η Περιφερειακή Ενότητα Καστοριάς στέκεται αρωγός στην προσπάθεια αυτή, καθώς και σε κάθε πρωτοβουλία που συμβάλλει στην ανάδειξη της τοπικής και εθνικής ιστορικής κληρονομιάς.

9–19 Μαΐου | Εκδηλώσεις Μνήμης για τη Γενοκτονία του Ποντιακού Ελληνισμού στην Καστοριά
2026-05-09 20:00 - 2026-05-19 12:00 | Ποντιακά Σωματεία του Νομού Καστοριάς
Τα Ποντιακά Σωματεία του Νομού Καστοριάς, τιμώντας την ετήσια επέτειο μνήμης της γενοκτονίας του Ελληνισμού του Πόντου και της Μικράς Ασίας, συνδιοργανώνουν και φέτος μια σειρά εκδηλώσεων με στόχο τη διατήρηση της ιστορικής μνήμης, την απόδοση τιμής στα χιλιάδες θύματα και την ανάδειξη του διαχρονικού αιτήματος για τη διεθνή αναγνώριση της γενοκτονίας.
🗓️ Σάββατο 9 Μαΐου | Ώρα προσέλευσης: 20:00Στο Πνευματικό Κέντρο Πενταβρύσου θα πραγματοποιηθεί ομιλία της Έφης Κοτσόγιαννου με θέμα «Η Γενοκτονία του Ποντιακού Ελληνισμού», καθώς και παρουσίαση σύντομου θεατρικού έργου (μονόπρακτο).
🎶 Σάββατο 16 Μαΐου | Ώρα προσέλευσης: 20:00Στο μεγάλο αμφιθέατρο του Πανεπιστημίου Καστοριάς διοργανώνεται μουσική εκδήλωση αφιερωμένη στη μνήμη και τη μουσική παράδοση του Πόντου. Θα παρουσιαστούν τραγούδια για την προσφυγιά και τη χαμένη πατρίδα, ενώ ξεχωρίζει η απόδοση του έργου «Η Καμπάνα του Πόντου» του Φίλωνα Κεντίδη από τη χορωδία του Συλλόγου Νέας Λεύκης. Θα ακολουθήσει παράθεση catering.
⛪ Κυριακή 17 Μαΐου | Πρωί & Ώρα προσέλευσης: 20:00Το πρωί θα τελεστούν επιμνημόσυνες δεήσεις σε Ιερούς Ναούς με προσφορά κολλύβων. Το βράδυ, στο μικρό αμφιθέατρο του Πανεπιστημίου Καστοριάς, η εκπαιδευτικός Σόνια Ευθυμιάδου θα πραγματοποιήσει ομιλία με θέμα τη γενοκτονία. Η εκδήλωση θα ολοκληρωθεί με την παρουσίαση του πυρρίχιου χορού Σέρρα από τα σωματεία του Νομού και θα ακολουθήσει catering.
🕯️ Δευτέρα 18 Μαΐου | Ώρα: 21:00Θα πραγματοποιηθεί φωταγώγηση του κτιρίου της Π.Ε. Καστοριάς με προβολή του συμβόλου της γενοκτονίας «G». Στη συνέχεια θα ακολουθήσει λαμπαδοφορία στη μνήμη των θυμάτων, με διαδρομή από το κτίριο της Π.Ε. προς το Μνημείο Γενοκτονίας στο Πάρκο Ολυμπιακής Φλόγας και κατάληξη στο Δημαρχείο Καστοριάς. Παράλληλα θα φωταγωγηθούν και τα τρία Δημαρχεία του Νομού.
🙏 Τρίτη 19 Μαΐου | Ώρα: 08:00 & 11:00Θεία Λειτουργία θα τελεστεί στην Ιερά Μητρόπολη Καστοριάς (08:00), ενώ θα ακολουθήσει ομιλία από τον Αντιδήμαρχο Πολιτισμού Αλέξανδρο Μακρίδη. Στις 11:00 θα πραγματοποιηθεί κατάθεση στεφάνων στο Πάρκο Μακεδονομάχων και ανάγνωση ψηφίσματος διαμαρτυρίας από τον Σύλλογο Ποντίων Φοιτητών Καστοριάς.
🤝 Η Περιφερειακή Ενότητα Καστοριάς στηρίζει ενεργά τις εκδηλώσεις, ενισχύοντας δράσεις που διατηρούν ζωντανή την ιστορική μνήμη και αναδεικνύουν την πολιτιστική ταυτότητα του τόπου.

7–10 Μαΐου 2026| η Μουσική Άνοιξη ξανά στην Καστοριά!
2026-05-08 08:00 - 2026-05-10 22:00 | Καστοριά, Καστοριά, Greece
Η Π.Ε. Καστοριάς συνδιοργανώνει τη μεγάλη καλλιτεχνική συνάντηση Μουσικών Σχολείων «Μουσική Άνοιξη: Δοξάτος, Μουσικά Σύνολα στα Αρχοντικά της Καστοριάς»!
7–10 Μαΐου 2026Καστοριά – Συναυλίες σε ιστορικά αρχοντικά14 Μουσικά Σχολεία | 1000+ μαθητές & εκπαιδευτικοί | Εκπαιδευτικά workshops & masterclasses
Η δράση έχει την έγκριση του Ι.Ε.Π. – Υ.ΠΑΙ.Θ.Α. και τελεί υπό την αιγίδα της Δ.Δ.Ε. Καστοριάς.Με τη στήριξη της Ι.Μ. Καστοριάς, των Δήμων Καστοριάς & Άργους Ορεστικού, της Εφορείας Αρχαιοτήτων και της Π.Ε. Καστοριάς.
Ακολουθεί το αναλυτικό Πρόγραμμα του Φεστιβάλ

05-06ΙουνίουΙ Παραδοσιακό Πανηγύρι στο Νταηλάκη Καστοριάς
2026-05-07 08:00 - 17:00 | Στο χώρο της παιδικής χαράς στο Νταηλάκη
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 05 και 06 Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

5 και 6 Μαΐου 2026| Η καρδιά του Κλασικού Αθλητισμού χτυπά στο Άργος Ορεστικό!
2026-05-05 08:00 - 2026-05-06 17:00 | ΔΑΚ Άργους Ορεστικού, Άργος Ορεστικό, Άργος Ορεστικό, Καστοριά, 52200, Greece
Η Γ΄ (Τελική) Φάση των Πανελλήνιων Αγώνων Κλασικού Αθλητισμού ΓΕ.Λ. και ΕΠΑ.Λ. Ελλάδας – Κύπρου για το σχολικό έτος 2025–2026 θα πραγματοποιηθεί στις 5 και 6 Μαΐου 2026 στο Άργος Ορεστικό Καστοριάς, με τη διοργάνωση της Ο.Ε.Σ.Α.Δ. Καστοριάς.
Πρόκειται για την κορυφαία σχολική διοργάνωση στίβου, όπου συμμετέχουν οι καλύτεροι μαθητές-αθλητές από Ελλάδα και Κύπρο, έχοντας προκριθεί από τις προηγούμενες φάσεις. Οι αγώνες προάγουν την ευγενή άμιλλα, ενισχύουν την ανάπτυξη των νέων και αναδεικνύουν ταλέντα, συγκεντρώνοντας περίπου 550 αθλητές και 300 συνοδούς. Η είσοδος για το κοινό είναι ελεύθερη.
Υποστηρικτές της προσπάθειας η Περιφερειακή Ενότητα Καστοριάς και οι Δήμοι της περιοχής.

03-06 Μαϊου| Η φαντασία πάει Σχολείο!
2026-05-03 08:00 - 2026-05-06 17:00 | Καστοριά, Καστοριά, Greece
Η Π.Ε. Καστοριάς συνδιοργανώνει για άλλη μια χρονιά με τη Διεύθυνση Πρωτοβάθμιας Εκπαίδευσης Καστοριάς το πρόγραμμα φιλαναγνωσίας « Η Φαντασία …πάει Σχολείο»!
3–6 Μαΐου 2026
Το πρόγραμμα υλοποιείται σε συνεργασία με τη Γυναικεία Λογοτεχνική Συντροφιά
35 συγγραφείς και εικονογράφοι θα επισκέπτονται το πρωί δημοτικά σχολεία, νηπιαγωγεία και κάποια γυμνάσια για δημιουργικές δραστηριότητες προσέγγισης των βιβλίων.
Το απόγευμα οι συγγραφείς θα αξιοποιηθούν από Δημοτικές και Σχολικές Βιβλιοθήκες

29 Απριλίου 2026| το 18ο Συνέδριο της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς!
2026-04-29 08:00 - 17:00 | Limneon Resort & Spa, Καστοριά, Greece
Το Σωματείο Συνταξιούχων Ο.Α.Ε.Ε. Ν. Καστοριάς, μέλος της Πανελλήνιας Ομοσπονδίας Συνταξιούχων Ο.Α.Ε.Ε., διοργανώνει το 118ου Συνεδρίου της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς,ο στην Καστοριά, την Τετάρτη 29 Απριλίου 2026, στο Limneon Resort.
Πρόκειται για έναν ετήσιο θεσμό πανελλαδικής εμβέλειας, με τη συμμετοχή περίπου 300 συνέδρων και συνολικά 600 συμμετεχόντων και συνοδών από όλη την Ελλάδα. Η διοργάνωση αναμένεται να ενισχύσει την τοπική οικονομία και να αναδείξει την πόλη της Καστοριάς ως προορισμό συνεδριακού τουρισμού.
Η Περιφερειακή Ενότητα Καστοριάς υποστηρίζει τη δράση!

11-12 Απριλίου| Πασχαλινές Εκδηλώσεις στο Επταχώρι Καστοριάς
2026-04-11 17:00 - 2026-04-12 23:30 | Επταχώρι Καστοριάς, Επταχώρι, Καστοριά
👉 Η Π.Ε. Καστοριάς συνδιοργανώνει για άλλη μια χρονιά μαζί με τον Φιλοπροοδευτικό Σύλλογο των Απανταχού Επταχωριτών (Φ.Σ.Α.Ε.), τις πασχαλινές εκδηλώσεις για το διήμερο 11 και 12 Απριλίου 2026.

📅 Το πρόγραμμα των εκδηλώσεων έχει ως εξής:
• Μεγάλο Σάββατο (11/04): Παιδική γιορτή με επαγγελματία διασκεδαστή.• Κυριακή του Πάσχα (12/04): Λαϊκή – παραδοσιακή βραδιά με ζωντανή μουσική για κατοίκους και επισκέπτες.
🤝 Η Περιφερειακή Ενότητα Καστοριάς στηρίζει ενεργά την πρωτοβουλία αυτή, αναγνωρίζοντας τη σημασία της πολιτιστικής κληρονομιάς και τη συμβολή των τοπικών δράσεων στην ενίσχυση της κοινωνικής συνοχής και στην ανάδειξη της πολιτιστικής ταυτότητας της περιοχής.

2-3 Απριλίου| 1ο Μαθητικό Συνέδριο Τοπικής Ιστορίας στην Καστοριά!
2026-04-02 09:00 - 2026-04-03 14:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Η Δ/νση Β/θμιας Εκπαίδευσης Καστοριάς πραγματοποιεί το 1ο Μαθητικό Συνέδριο Τοπικής Ιστορίας με θέμα «Η Καστοριά και η ευρύτερη περιοχή της από το 1900 έως το 1950», το οποίο θα πραγματοποιηθεί στις 2 και 3 Απριλίου 2026, στο Κέντρο Περιβαλλοντικής Εκπαίδευσης, στην Καστοριά.
Μέσα από τη συγκεκριμένη πρωτοβουλία, δίνεται η δυνατότητα στους μαθητές και τις μαθήτριες της Δευτεροβάθμιας Εκπαίδευσης να ερευνήσουν, να αναδείξουν και να παρουσιάσουν σημαντικές πτυχές της τοπικής μας ιστορίας, καλλιεργώντας την κριτική σκέψη, την ιστορική γνώση και τη σύνδεσή τους με τον τόπο.
Η στήριξη της Περιφερειακής Ενότητας Καστοριάς σε δράσεις που ενισχύουν την παιδεία, τον πολιτισμό και την τοπική ταυτότητα αποτελεί διαρκή προτεραιότητα και επένδυση στο μέλλον της νέας γενιάς.

29 Μαρτίου 2026| 12ος Διαγωνισμός Ορθογραφίας!
2026-03-29 08:00 - 15:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Ο Σύνδεσμος Φιλολόγων Καστοριάς, με τη σταθερή υποστήριξη της Περιφερειακής Ενότητας Καστοριάς, διοργανώνει για 12η χρονιά τον Διαγωνισμό Ορθογραφίας για μαθητές της Γ΄ Γυμνασίου, το Σάββατο 29 Μαρτίου 2026, στην αίθουσα εκδηλώσεων του Κέντρου Περιβαλλοντικής Εκπαίδευσης Καστοριάς.
Στον διαγωνισμό αναμένεται να συμμετάσχουν πάνω από 60 μαθητές.
Στόχος της δράσης είναι ουσιαστική εξοικείωση των μαθητών με την ελληνική γλώσσα, αναδεικνύοντας τον πλούτο, τη διαχρονικότητα και τη σημασία της ορθής χρήσης της. Μέσα από τη γραμματική και ετυμολογική προσέγγιση των λέξεων, οι μαθητές καλλιεργούν την κατανόηση λογοτεχνικών και επιστημονικών κειμένων, αναπτύσσουν γλωσσική ευαισθησία και ενισχύουν την ικανότητα σωστής έκφρασης, ιδιαίτερα στη σύγχρονη ψηφιακή εποχή.
Παράλληλα, ο διαγωνισμός προάγει την ευγενή άμιλλα, τον υγιή ανταγωνισμό και την κοινωνικοποίηση μαθητών από όλα τα σχολεία της Π.Ε. Καστοριάς, ενώ συμβάλλει ουσιαστικά στην καλλιέργεια της φιλαναγνωσίας.

15 Μαρτίου| Διασυλλογικοί Αγώνες Κωπηλασίας στην Καστοριά
2026-03-15 08:00 - 15:00 | Καστοριά, Καστοριά, Greece
🚣‍♂️ Ο Ναυτικός Όμιλος Καστοριάς διοργανώνει την Κυριακή 15 Μαρτίου 2026 στην λίμνη της Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

8 Μαρτίου| Διασυλλογικοί Αγώνες Κωπηλασίας στο Μαύροβο Καστοριάς
2026-03-08 08:00 - 15:00 | Μαυροχώρι Καστοριάς, Μαυροχώρι, Καστοριά, 52100, Greece
🚣‍♂️ Ο Ναυτικός Όμιλος Μαυροχωρίου «Οι Αργοναύτες» διοργανώνει την Κυριακή 8 Μαρτίου 2026 στο Μαυροχώρι Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

07-08 Μαρτίου| 1ο Πανελλήνιο Τουρνουά Χειροσφαίρισης Α΄ Παγκορασίδων (U14)
2026-03-07 11:00 - 2026-03-08 11:00 | ΔΑΚ Καστοριάς, Καστοριά, Καστοριά, 52100, Greece
🏐 Ο Αθλητικός Όμιλος Αντισφαίρισης Καστοριάς (ΑΟΑΚ) διοργανώνει το Σαββατοκύριακο 7–8 Μαρτίου 2026 το 1ο Πανελλήνιο Τουρνουά Χειροσφαίρισης Α΄ Παγκορασίδων, υπό την έγκριση της ΟΧΕ και με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση συμμετέχουν έξι (6) ομάδες από όλη την Ελλάδα:ΑΟΑ Καστοριάς, ΑΟΧ Λάρισας, ΑΕΣΧ Πυλαίας, Αμύντας Αμυνταίου, ΑΟ Ιωαννίνων και Φίλιππος Βέροιας, με τη συμμετοχή περίπου 100 αθλητριών.
Ένα δυναμικό αθλητικό διήμερο γεμάτο πάθος, ταλέντο και αγωνιστικό πνεύμα! 🤾‍♀️💙

Πρόσκληση Τουρνουά

prosklisi_tournoua

Πρόγραμμα Αγώνων

programma_tournoua
